Farven rød er mega trendy i øjeblikket.

Rød er ikke kun julens og kærlighedens farve. Farven er også den helt store trend inden for modetøj. Det viser en rundspørge i modebutikker og blandt nordjyderne. Mandag var der fokus på den farverige trend i TV2 Nords program Nordliv. - Det er en attraktiv farve, og vi sælger den i stor stil, siger Ida Laulund fra Hunkemöller i Aalborg. Den stærke farve er også at finde i sortimentet hos modebutikker for herrer. - Hver sæson har en farve, der hitter, og efterårs- og vinterkuløren er helt klart rød, fortæller Karl Martin Hosbond, partner hos Butler i Aalborg. - Hvis man vil først frem i bussen så skal man vælge tøj i rødt, siger han. Se indslaget fra Nordliv her: